b"\n_START_ARTICLE_\nAranda de Duero\n_START_SECTION_\nUbicaci\xc3\xb3\n_START_PARAGRAPH_\nLa ciutat d'Aranda de Duero s'ubica al Sud de la prov\xc3\xadncia de Burgos, a 79\xc2\xa0km de la capital, en la comunitat aut\xc3\xb2noma de Castella y Lle\xc3\xb3 (Espanya). Pertany a la comarca de la Ribera del Duero. Les coordenades de la ciutat s\xc3\xb3n latitud: 41\xc2\xb0 39\xe2\x80\xb200 N, longitud\xc2\xa0: 3\xc2\xba 42'00 0, t\xc3\xa9 una extensi\xc3\xb3 de 127 Km2 i es troba a 798 metres per sobre del nivell del mar segons l'Institut Geogr\xc3\xa0fic Nacional. T\xc3\xa9 una poblaci\xc3\xb3 de 31.940 habitants (INE 2007), \xc3\xa9s la tercera ciutat m\xc3\xa9s poblada de la prov\xc3\xadncia despr\xc3\xa9s de Burgos i Miranda de Ebro._NEWLINE_Les ciutats de Burgos, Palencia i Valladolid es troben dins un radi d'uns 95\xc2\xa0km.\n_START_SECTION_\nHidrografia\n_START_PARAGRAPH_\nLa vila \xc3\xa9s travessada pel riu Duero. A m\xc3\xa9s, al terme municipal desemboquen els seus afluents  Arandilla i Ba\xc3\xb1uelos.\n_START_SECTION_\nClima\n_START_PARAGRAPH_\nAmb una altitud mitjana per sobre el nivell del mar de 789 m., Aranda posseeix un clima mediterrani de fort car\xc3\xa0cter continental. Les temperatures m\xc3\xa0ximes a l'estiu varien entre 30 y 35\xc2\xb0C durant el dia; la temperatura nocturna m\xc3\xadnima \xc3\xa9s m\xc3\xa9s agradable, entre 20 y 22\xc2\xb0C al juliol. Durant l'hivern les temperatures m\xc3\xa0ximes oscil\xc2\xb7len entre 8 i 12\xc2\xb0C; les m\xc3\xadnimes por la nit entre 5 i 0\xc2\xb0C.\n_START_SECTION_\nEdat Mitjana\n_START_PARAGRAPH_\nEls or\xc3\xadgens d'Aranda de Duero es remunten al segle X, amb la repoblaci\xc3\xb3 cristiana despr\xc3\xa9s de la Reconquesta. Aranda aconsegueix identitat a partir del segle XIII, data en qu\xc3\xa8 dep\xc3\xa8n de Sancho IV, de la corona de Castella. Durant el regnat de Pere I el Cruel i Enric IV continua obtenint privilegis gr\xc3\xa0cies a la seva condici\xc3\xb3 de vila reial._NEWLINE_Durant els segles XV i XVI, la vila adquireix un gran esplendor, fet que es demostra amb els importants edificis que es van construir a l'\xc3\xa8poca, com la portada de l'esgl\xc3\xa9sia de Santa Maria o nombroses cases senyorials.\n_START_SECTION_\nEdat Moderna\n_START_PARAGRAPH_\nEl segle XVIII, durant la monarquia dels Borbons, Aranda de Duero es consolida com a vila reial. Aquest segle i el seg\xc3\xbcent, amb la incipient tradici\xc3\xb3 agr\xc3\xadcola i vin\xc3\xadcola i amb la construcci\xc3\xb3 del ferrocarril, la zona reactiva la seva economia i adquireix un important renom a nivell nacional. En el pla econ\xc3\xb2mic \xc3\xa9s especialment coneguda per la qualitat dels seus vins D.O. Ribera del Duero.\n_START_SECTION_\nSonorama\n_START_PARAGRAPH_\nSonorama (des de 2008 Sonorama-Ribera) \xc3\xa9s un festival de m\xc3\xbasica que se celebra en un poble prop de Burgos, Aranda de Duero des de l'any 1998. Est\xc3\xa0 organitzat per l'associaci\xc3\xb3 cultural, i sense \xc3\xa0nim de lucre, Art de Troya, a mitjan agost de cada any."